Държавен вестник, бр. 75, 2016 г., стр. 101

БРОЙ  75	
Д Ъ Р Ж А В Е Н  В Е С Т Н И К 	
СТР.  101  
Скала за определяне на достигнатата степен 
на изпълнение на критериите по областите на 
професионална компетентност
I. Педагогически компетентности: планиране, 
оценяване и управление 
1 точка: Професионалните знания и умения 
имат необходимост от подобрение, съответ­
стващо на длъжността. Трудно се ориентира в 
поставените задачи, което затруднява ефектив­
ното планиране и организиране на работата. 
Има непоследователност при планирането на 
задачите, непълно съобразяване с целите, което 
води до затруднения при реализирането им. 
Затруднява се при структурирането на инфор­
мацията. Среща трудности при формулирането 
на реалистични и ясни цели и при диференци­
рането на задачите за индивидуална и групова 
работа. Има затруднение при използването на 
иновативни и интерактивни методи и на ин­
формационни и комуникационни технологии в 
работата си. Оценяването/диагностицирането 
на резултатите е формално и немотивиращо, 
не позволява определяне на потребности и по­
добряване на качеството на работата. Липсва 
заинтересованост към проблемите в групата/
класа. Нуждае се от допълнителни инструкции 
и обяснения за изясняване на задълженията. 
Необходима е допълнителна квалификация и 
подкрепа.
1,5 точки: Има необходимите знания и е в 
състояние да планира и провежда превенция 
на възникналите трудности. Планира отговор­
но работата си и ориентира дейността си към 
постигане на очакваните резултати, надгражда 
знанията, уменията и отношенията в различ­
ните области на компетентност. Планира и 
използва оценяването/диагностицирането за 
проследяване на напредъка и за установяване 
на нуждите от подкрепа. Изпълнява планира­
ните дейности по отношение на използването 
на различни или нови задачи и търси подкрепа. 
Използва информационни и комуникационни 
технологии в работата си. Умее да работи ин­
дивидуално и групово с децата/учениците и 
формулира изисквания към тях независимо от 
техните индивидуални различия. Необходима 
е допълнителна квалификация. 
2 точки: Има висока професионална ком­
петентност, задълбочено познава естеството 
на извършваната работа. Следи новостите в 
своята област. Успешно планира и организира 
собствената работа в рамките на основните 
и допълнителните форми на работа. Постига 
очакваните резултати. Разпределя във времето 
своите задачи, така че да бъдат изпълнени в 
рамките на основните и допълнителните фор­
ми на работа. Оценява или диагностицира, за 
да установи и измери постигнат резултат, дава 
обратна връзка и насока за подобрение, използ­
ва индивидуален подход за всеки конкретен 
случай. Прилага своите професионални знания 
при справяне с проблеми в работата с деца 
със СОП, с обучителни трудности, от уязвими 
общности и др. Бързо се ориентира в конкретна 
ситуация и максимално допринася за успешно 
решение. Ефективно прилага иновативни и ин­
терактивни методи на обучение, ориентирани 
към напредъка на всяко дете/ученик съобраз­
но и с индивидуалните потребности. Умее да 
мотивира децата/учениците за работа в екип. 
Оказва методическа и организационна подкрепа.
II. Принос към общността: работа в екип, 
работа с участниците в образователния про­
цес и със заинтересовани страни, участие във 
формирането на образователни политики и 
изпълнението на дейностите по тях
1 точка: Трудно работи с колегите; не из­
разява готовност да взаимодейства открито 
и да сътрудничи, ако обстоятелствата не го 
налагат. Има проблеми при работа в екип. 
Среща трудности при справянето с конфликтни 
ситуации и вземането на добри решения. По-
скоро пасивен, работи без желание само върху 
задачи, които са изрично зададени, рядко се 
включва в разрешаването на проблеми, свърза­
ни със собствената работа. Няма необходимата 
компетентност и нагласа да помага на колегите 
си. Среща затруднения при работа с родите­
лите, рядко дава обратна връзка. Дейностите 
му често не съответстват или не са обвързани 
със стратегията на институцията и поставените 
стратегическите цели. Не се включва в работа 
по проекти. Необходима е допълнителна ква­
лификация. Необходима е методическа или 
организационна подкрепа. 
1,5 точки: Поддържа коректни взаимоот­
ношения; взаимодейства с останалите колеги, 
доколкото го изисква работата и когато е не­
обходимо. Пълноценно общува с родителите. 
Проявява инициативност в работата, готовност 
да се включва в изпълнението на нови задачи и 
разрешаването на проблемни ситуации. Проявя­
ва самоинициатива, предлага решения. Включва 
се в подкрепа на колеги при необходимост. Пре­
поръчва се допълнителна квалификация.
2 точки: Поддържа добри взаимоотношения 
и работи в сътрудничество с колегите и други 
партньори с цел изпълнение на работата. Ак­
тивно взаимодейства с родителите, предлага 
решения и търси подкрепата им за подобряване 
на резултатите на децата/учениците. Насърчава 
както колегите си, така и родителите да дис­
кутират, обменят идеи и да работят съвместно 
за разрешаването на проблеми. Отличава се с 
активност, дава предложения и влага усилия за 
подобряване процеса на работа, ангажира се с 
изпълнението на допълнителни задачи. Оказва 
методическа и организационна подкрепа. 
III. Познаване и прилагане на нормативната 
уредба 
1 точка: Слабо познава основните нормативни 
документи, които регулират системата на пред­
училищното и училищното образование. Слабо 
познава държавните образователни стандарти, 
които имат отношение към пряката му работа. 
Има затруднение в работата с документите на 
институцията. Не участва в работата по раз­
работването и актуализирането на учебната